Gemeen Geestland

Geestland is en Gemeen in’n Landkreis Cuxhoben in Neddersassen, mit . Seet von de Gemeen is Langen, in dat Raadhuus in de Sieverner Straat 10. En tweet Raadhuus gifft dat in Beers, An’n Markt 8.

De Stadt gellt na dat neddersassische Kommunalverfatensgesett as Sülvstännige Gemeen.

 Geografie 

De Navergemenen sünd Wuster Noordseeküst in’n Noordwesten, Wannen un Steenau in’n Noorden, Stinst un Mittelsnohn in’n Noordoosten, Armsdörp in’n Oosten, Eversdörp un Hipst in’n Süüdoosten (de beiden in’n Landkreis Rodenborg), Beverst (op en ganz lütt Enn) un Schippdörp in’n Süden un de Stadt Bremerhoben in’n Süüdwesten. Op en lütt Enn in’n Westen grenzt Geestland an de Küst von de Wersermünn in de Noordsee.

 Historie 

De Gemeen Geestland hett sik an’n 1. Januar 2015 ut de Gemeen Langen un ut de Gemenen, de betherto de Samtgemeen Beers billt hebbt (Gemenen Beers, Drangst, Elm, Flögeln, Köhlen, Kührst, Lintig un Ringst), tohoopslaten.

De Naam Geestland kummt von de Landschop, de vör allen Geest is. Dör den Süden von de Gemeen flütt ok de Stroom Geest.

De eersten Plaans för de Fusion sünd 2011 opkamen. Dat Land Neddersassen hett Gemenen in’n Rahmen von sien Tokumstverdrag anbaden, dat dat bet to 75 % von de Schullen övernimmt, wenn de bereit sünd to Fusionen, de helpt, de Kassenlaag to verbetern.

De Naam schull na de eersten Plaans Gemeen Wersermünn ween, aver dor harr de Stadt Bremerhoben wat gegen, denn de hett sülvs von 1924 bet 1947 Wersermünn heten. Ok de Laag von de Gemeen hett to dissen Naam nich passt, de Gemeen reckt blots op en lütt Enn bi Imßen bet an de Münn von de Werser. De Langeners un Beersers hebbt sik aver dor op beropen, dat de Öörd lange Tied to’n Landkreis Wersermünn höört hebbt. Dör den Gegenwind ut Bremerhoben hebbt se denn aver doch en annern Naam söcht. An’n 23. April 2012 hebbt de Rääd beslaten, dat de Gemeen Geestland heten schall.

An’n 8. November 2012 hett de Landdag von Neddersassen dat Gesett över dat Neebillen von de Stadt Geestland beslaten. De Stadtrechten hett Geestland von de Stadt Langen övernahmen.

duum|Olen un ne’en Stratennaam na de Fusion (hier in Alfst)
Dör de Fusion müssen 79 Stratennaams in de Gemeen ännert warrn, vonwegen, dat de nu dubbelt weren.

 Inwahnertall 

 Politik 

Binnen de Gemeen gifft dat 16 Oortsrääd för de enkelten Oortschoppen, de elk en Oortsraad un en Oortsbörgermeester hebbt.

Dat sünd:

 Beers
 Debst
 Drangst
 Elm
 Flögeln
 Holsseln
 Hemendörp
 Imßen
 Köhlen
 Kührst
 Krümpel
 Langen
 Lintig
 Niewohl
 Ringst
 Sievern

 Gemeenraad 

De Wahl för den Gemeenraad weer an’n 2. November 2014. De Raad hett 38 Maten (+ Börgermeester).

Liddmaten:
 2014:
As Börgermeester: Thorsten Krüger
CDU: Karin Albohm, Frank Berghorn, Uwe Bischoff, Heinz-Wilhelm Boldt, Karl-Heinz Buck, Felix Diekmann-Lange, Martin Döscher, Günther Eggers, Ellen Frank, Siegfried Gronholz, Hermann Hanewinkel, Rainer Müller, Timo Peters, Rafael Platek, Christian Sancken, Claus Seebeck, Steffen Tobias, Henning von der Lieth, Hanke von Döhlen, Ewald Wiesner, Sabine Wohlers
SPD: Peer Augustin, Gunnar Böltes, Rüdiger Bordel, Günter Diekhoff, Uwe Nixdorf, Annette Faße, Kersten Jung, Rotraut Keßler, Uwe Lorenz, Kai Niemczyk, Christine Sturmheit
De Grönen: Christian Wolf, Susanne Schröter
De Linke: Dietmar Michalke
BFG: Rita Dehn, Andy Schröder
AfD: Bernd Anders

 Börgermeesters 

 Zeit  Börgermeester  Partei 1. Januar 2015-  Thorsten Krüger  SPD

 Wapen 

Dat Wapen von de Gemeen is dör en sülvern Wellenlien von baven vörn na ünnen achtern deelt un wiest baven achtern op roden Grund en sülvern Slötel. Ünnen vörn wiest dat op blauen Grund en gollen Sünnenrad.

Dat Sünnenrad is ut dat Wapen von Langen un de Slötel ut dat Wapen von Beers. De Wellenlien steiht för de Geest.

 Weertschop un Infrastruktur 

Geestland billt na dat Regionale Ruumordnungsprogramm en Grundzentrum mit middelzentrale Funkschonen för de Öörd in de Ümgegend.

 Weblenken 

 Websteed vun de Gemeen (hoochdüütsch)
 Gesett över dat Neebillen von de Stadt Geestland (PDF, hoochdüütsch)

Kategorie:Landkreis Cuxhoben